Kacang panjang

Kacang panjang (Vigna unguiculata Kalompok Sesquipedalis) adolah salah ciek tanaman sayuran nan populer dalam kuliner Asia Tenggara jo Asia Timur. Buah polongnyo dimasak manjadi sayua atau dimakan mantah sebagai lalapan. kacang panjang ko tumbuah jo caro mamanjek atau malilik. Bagian nan dijadikan sayua atau lalapan adolah buah (polong) nan masih mudo dan serat-seratnyo masih lunak.

Kacang panjang iko mudah didapekkan di kawasan nan angek di Asia. Daunnyo disabuik jo lembayung dan dapek diolah pulo manjadi sayua.

Caro mananam tanaman kacang panjang adolah tanam langsuang jo mamasuakan 2–3 bijo kadalam lubang sadalam 1–2 cm kamudian ditimbun tanah, babungo pado umua 30 hari dan mulai panen umua 45 hari.

Sabagai ubek 
Salain untuak masakan, ruponyo kacang panjang juo dapek digunokan sebagai bahan obat-obatan untuak maubek babarapo panyakik sarupo : antikanker, kanker payudara, leukemia, anti bakteri, antivirus, antioksidan, gangguan saluran kencing, peluruh kencing, batu ginjal, mancegah kelainan antibodi, maningkekkan fungsi limpo, maningkekkan panyatuan DNA dan RNA, maningkekkan fungsi sel darah merah, beri-beri, damam badarah, kurang darah, sakik pinggang, reumatik, pambangkakan, maningkekkan nafsu makan, sarato susah buang aia gadang.

Nilai gizi 
Kacang panjang adolah sumber protein nan rancak, vitamin A, thiamin, riboflavin, besi, fosfor, kalium, vitamin C, folat, magnesium, dan mangan.

Nilai gizi kacang panjang (mentah) per 100 g (3.5 oz)

Energi 196 kJ (47 kcal)

Karbohidrat 8 g

Serat Pangan 3,6 g

Lemak 50 g

Protein 3 g

Persentase nan relatif ke US rekomendasi untuak urang dewasa. Sumber: USDA Nutrient database

Dalam ukuran porsi 100 gram kacang tadapek 47 kalori, 50 gram lemak total, kolesterol 0 mg, natrium 4 mg (0% nilai harian), 8 gram karbohidrat total (2% nilai harian), dan 3 gram protein (nilai harian 5%). Ada juga 17% DV vitamin A, 2% DV besi, 31% DV vitamin A, dan 5% DV kalsium. (Persen nilai harian berdasarkan diet 2000 kalori nilai harian individu bisa labiah tinggi atau labiah randah tagantuang pado kabutuhan kalori masiang-masiang.)

Hamo 
Salah ciek kendala nan dihadapi petani dalam mangambangkan usaho budi daya sayuran khususnyo kacang panjang adolah masalah hamo, terutamo hamo penggerek polong (Maruca testulalis) dan kutu daun (Aphis craccivora). Gejala sarangan hamo penggerek, polong tampak pado bungo dan bakal polong nan rusak kamudian gugur. Saikua larva salamo hiduknyo dapek marusak 4–6 bungo per tanaman. Gerekan pado polong manyebabkan bijo pado polong manjadi rusak, 6 kulik polong balubang dan dari lubang kalua serbuk gerek nan basah bacampua kotoran larva nan bawarna cokelat. Kutu daun A. craccivora  menyerang tanaman kacang panjang mulai awal patumbuahan sampai maso patumbuahan bungo jo polong. Serangan A. craccivora manyebabkan karusakan pado bagian-bagian tanaman nan masih mudo, misalnyo tuneh-tuneh jo daun-daun sarato tangkai daun nan masih mudo.

Referensi